Koivistonmäki

Koivistonmäki on kaupunginosa Riihimäellä, kaupungin keskustan läheisyydessä. Rautatienpuiston jälkeen on Koivistonmäessä Riihimäen keskustaa lähimpänä sijaitseva ehyt vanha pientalomiljöö. Alue rakentui pitkälti omavaltaisesti.Kotikaupunkipolku.pdf  Kaupunginosan väkiluku oli 263 vuonna 2015.Riihimäki kotikaupunki - Tilastokirja 2016.pdf  

Koivistonmäki oli yksi ensimmäisistä Riihimäen kaupunginosista, jotka asemakaavoitettiin 1925.Riihimäen rakennetut kulttuuriympäristöt 2020  (sivulla 10), riihimaki.fi, viitattu 24.9.2020. Asemakaavoittajat suunnittelivat alueelle aikoinaan kaupunkimaista uudisrakentamista. Tekninen lautakunta ehdotti 1969 kerrostalojen rakentamista alueelle. Pian kuitenkin huomattiin, että näiden vaatimille laajoille pysäköintikentille ei ollut yksinkertaisesti tilaa. Vuonna 1974 kaupunginvaltuusto päätti muuttaa Koivistonmäen rivitaloalueeksi, mutta kaava ei saanut vahvistusta. Vasta vuoden 1983 asemakaavassa turvattiin Koivistonmäen historiallisen asuinalueen säilyttäminen.Kuinka Koivistonmäki kerrostalot vältti Hämeen sanomat, viitattu 8.1.2020.

Hämeen ammattikorkeakoulun toimipiste sekä Hyrian kampus Riihimäellä sijaitsevat molemmat Koivistonmäen alueella.

 Lähteet 

Luokka:Riihimäen kaupunginosat